text: Leygardagin 9. september kl. 13 skipa Vestmanna Kommuna og Tórshavnar Súkklufelag fyri forkunnugari súkklukapping. Teinurin er at súkkla Miðalsbrekku, Rutan er bert 1,5 km, men tað eru 120 hæddarmetrar, og í løtum er brattarstigið yvir 20%.
text: #000002
text: At súkkla brekkur er vælumtókt í Englandi, og verða hesar skipaðar um heystið, tá veðrið ofta ikki er til vildar til at súkkla longu teinarnar. Hetta er fyrstu ferð at slík kapping verður roynd í Føroyum.
text: #000003
text: Stutti teinurin ger, at øll kunnu verða við, og fyriskipararnir vóna, at nógv vilja royna seg. Brekkan er tó so avbjóðandi, at ein má geva alt ein eigur fyri at fáa eina góða tíð og vinna heiðurin King or Queen of the mountain.
text: #000004
text: Til eina brekkukapping ber til at taka alla óneyðuga vekt av súkkluni og verða í løttum klæðum. Tað er ofta so, at tað ikki eru tey sum vinna langteinar sum vinna brekkukappingar. Tí er lagt upp til eina sera spennandi kapping.
text: #000005
text: Øll eru vælkomin at royna seg, tilmelding er á Reyða Torgi frá kl.13 og fyrsti súkklari fer avstað kl. 13.30. Aftaná verður vinningur latin til besta mann, kvinnu, U23 og Vestmenning. Tað er krav at súkklarin er í hjálmi.
text: #000006